**(Návrh)**

**NARIADENIE VLÁDY**

**Slovenskej republiky**

**z ... 2018,**

**ktorým sa mení a dopĺňa nariadenie vlády Slovenskej republiky č. 145/2016 Z. z.   
o sprístupňovaní meradiel na trhu**

Vláda Slovenskej republiky podľa § 2 ods. 1 písm. g) a h) zákona č. 19/2002 Z. z., ktorým   
sa ustanovujú podmienky vydávania aproximačných nariadení vlády Slovenskej republiky nariaďuje:

**Čl. I**

Nariadenie vlády Slovenskej republiky č. 145/2016 Z. z. o sprístupňovaní meradiel na trhu   
sa mení a dopĺňa takto:

1. V § 1 ods. 1 písm. a) sa nad slovo „meradlo“ umiestňuje odkaz 1.

Poznámka pod čiarou k odkazu 1 znie: „1) § 2 písm. c) zákona č. 157/2018 Z. z.   
o metrológii a o zmene a doplnení niektorých zákonov.“.

Doterajší odkaz 1 sa označuje ako odkaz 1a a doterajšia poznámka pod čiarou k odkazu 1 sa označuje ako poznámka pod čiarou k odkazu 1a.

1. V poznámke pod čiarou k odkazu 1a sa citácia „§ 9 ods. 1 zákona č. 264/1999 Z. z.   
   o technických požiadavkách na výrobky a o posudzovaní zhody a o zmene a doplnení niektorých zákonov v znení neskorších predpisov“ nahrádza citáciou „§ 4 ods. 1 zákona   
   č. 56/2018 Z. z. o posudzovaní zhody výrobku, sprístupňovaní určeného výrobku na trhu   
   a o zmene a doplnení niektorých zákonov“.
2. V poznámke pod čiarou k odkazu 8 sa citácia „§ 2 ods. 1 písm. f) zákona č. 264/1999 Z. z. v znení zákona č. 254/2003 Z. z.“ nahrádza citáciou „§ 20 ods. 2 zákona č. 56/2018 Z. z.“.
3. V § 1 ods. 4 sa za slová „sa používa“ vkladajú slová „ako určené meradlo9a)“.

Poznámka pod čiarou k odkazu 9a znie: „9a) § 2 písm. h) zákona č. 157/2018 Z. z.“.

1. § 2 vrátane nadpisu znie:

„**§ 2**

**Základné ustanovenia**

Na účely tohto nariadenia vlády je

a) podzostavou technické zariadenie, ktoré funguje samostatne a tvorí meradlo spoločne s ostatnými podzostavami, s ktorými je kompatibilné alebo s meradlom,   
s ktorým je kompatibilné,

b) metrologickou kontrolou kontrola meradla pred jeho uvedením na trh a počas používania meradla v oblasti, v ktorej sa meradlo používa podľa § 1 ods. 4,

c) normatívnym dokumentom dokument, ktorý obsahuje technické špecifikácie prijaté Medzinárodnou organizáciou pre legálnu metrológiu, na ktorý alebo na ktorého časť bol uverejnený odkaz v Úradnom vestníku Európskej únie.“.

1. V § 5 ods. 1 písm. a) sa nad slovo „používania“ umiestňuje odkaz 10a.

Poznámka pod čiarou k odkazu 10a znie: „10a) § 2 písm. h) zákona č. 56/2018 Z. z.“.

1. V § 6 písmeno i) znie:

„i) priložiť k meradlu návod a pokyny na použitie, kópiu EÚ vyhlásenia o zhode   
a informácie podľa prílohy č. 1 podbodu 9.3 v štátnom jazyku, ktoré sú jednoznačné   
a zrozumiteľné pre konečného používateľa,“.

1. V § 6 sa vypúšťajú písmená j) až q).

Poznámky pod čiarou k odkazom 15 a 16 sa vypúšťajú.

1. V § 7 sa vypúšťajú odseky 2 a 3. Súčasne sa zrušuje označenie odseku 1.
2. V § 8 ods. 1 písmeno c) znie: „c) výrobca nesplnil povinnosti podľa § 6 písm. b) až e) alebo“.
3. V § 8 ods. 1 písm. d) sa nad slovo „dokumentáciu“ umiestňuje odkaz 17.

Poznámka pod čiarou k odkazu 17 znie: „17) § 2 písm. j) zákona č. 56/2018 Z. z.“.

1. V § 8 odsek 2 znie:

„(2) Dovozca je povinný

a) zabezpečiť, aby bol spolu s meradlom dodaný návod a pokyny na použitie podľa prílohy č. 1 podbodu 9.3 v štátnom jazyku, ktoré sú jednoznačné a zrozumiteľné pre konečného používateľa,

b) ak je to potrebné vzhľadom na funkčnosť meradla, vykonať skúšky vzoriek meradla, ktoré sú sprístupnené na trhu.“.

1. V § 9 ods. 1 písmeno c) znie: „c) výrobca nesplnil povinnosti podľa § 6 písm. d), e) a i) alebo“.
2. V § 9 sa vypúšťa odsek 2. Súčasne sa zrušuje označenie odseku 1.
3. § 10 vrátane nadpisu znie:

„**§ 10**

**Rozšírenie povinností výrobcu na dovozcu alebo na distribútora**

Na dovozcu alebo na distribútora sa vzťahujú povinnosti výrobcu podľa § 6 a 20 ods. 4.“.

1. V § 12 ods. 2 sa za slová „členského štátu“ vkladajú slová „Európskej únie, štátu, ktorý   
   je zmluvnou stranou Dohody o Európskom hospodárskom priestore alebo štátu, ktorý má s Európskou úniou v tejto oblasti uzatvorenú medzinárodnú zmluvu (ďalej len „členský štát“),“.
2. § 14 vrátane nadpisu znie:

„**§ 14**

**EÚ vyhlásenie o zhode**

1. Rozsah EÚ vyhlásenia o zhode je uvedený v prílohe č. 13. EÚ vyhlásenie o zhode   
   pre meradlo, ktoré je uvedené na trh alebo sprístupnené na trhu v Slovenskej republike, obsahuje náležitosti uvedené v postupoch posudzovania zhody podľa prílohy č. 2.
2. Ak sa na meradlo vzťahuje viac všeobecne záväzných právnych predpisov, ktoré požadujú vypracovanie EÚ vyhlásenia o zhode, vypracuje sa jediné EÚ vyhlásenie   
   o zhode, v ktorom sa uvedú právne záväzné akty Európskej únie, odkazy na ich uverejnenie v Úradnom vestníku Európskej únie a príslušné všeobecne záväzné právne predpisy, ktorými sa právne záväzné akty Európskej únie prebrali do právneho poriadku Slovenskej republiky.“.
3. V § 15 odsek 1 znie: „(1) Označenie CE sa na meradlo umiestni spolu s doplnkovým metrologickým označením.“.
4. § 16 a 17 sa vypúšťajú.

Poznámky pod čiarou k odkazom 19 až 24 sa vypúšťajú.

1. V § 18 odsek 2 znie:

„(2) Notifikovaná osoba dodržiava mieru prísnosti a úroveň ochrany vyžadovanú k zhode meradla s požiadavkami podľa tohto nariadenia vlády.“.

1. V § 18 sa vypúšťajú odseky 3 až 11.

Poznámka pod čiarou k odkazu 25 sa vypúšťa.

1. § 20 vrátane nadpisu znie:

„**§ 20**

**Spoločné ustanovenia**

(1) Na povinnosti výrobcu, splnomocneného zástupcu výrobcu, dovozcu a distribútora   
sa vzťahujú ustanovenia § 5 ods. 1 písm. i) až k), m) až q), § 6 ods. 2 až 4, § 7 ods. 2 písm. a), c), e) až k), § 8 ods. 2 písm. a) až f) zákona č. 56/2018 Z. z. o posudzovaní zhody výrobku, sprístupňovaní určeného výrobku na trhu a o zmene a doplnení niektorých zákonov (ďalej len „zákon“).

(2) Dovozca nesmie uviesť na trh meradlo, ak výrobca nesplnil povinnosti podľa § 5 ods. 1 písm. j) a k) zákona.

(3) Distribútor nesmie sprístupniť meradlo na trhu, ak výrobca nesplnil povinnosti podľa § 5 ods. 1 písm. j) a k) zákona a dovozca nesplnil povinnosti podľa § 7 ods. 2 písm. a) zákona.

(4) Na podmienky rozšírenia povinností výrobcu na dovozcu alebo na distribútora   
sa primerane vzťahuje § 9 zákona.

(5) Na EÚ vyhlásenie o zhode sa vzťahuje § 23 zákona.

(6) Na označenie CE sa vzťahuje ustanovenie § 25 ods. 1, 2, 4 a 6 zákona.

(7) Na autorizáciu, notifikáciu a práva a povinnosti notifikovanej osoby sa vzťahujú ustanovenia § 10 až 21 zákona.

(8) Na dohľad nad trhom sa vzťahujú ustanovenia § 26 písm. e), § 27 a 28 zákona“.

1. V prílohe č. 2 Module B piatom bode sa slovo „úradu“ nahrádzajú slovami „Úradu pre normalizáciu, metrológiu a skúšobníctvo Slovenskej republiky (ďalej len „úrad“).“

**Čl. II**

Toto nariadenie vlády nadobúda účinnosť 1. októbra 2018.